***Sanne løgner*** (originaltittel: *True Lies*) er en amerikansk actionfilm og actionkomedie fra 1994 med Arnold Schwarzenegger og Jamie Lee Curtis i hovedrollene. Regi er ved James Cameron. *Sanne Løgner* er en slags nyinnspilling av den franske eventyrkomedien *Agenter, elskere og ektemenn* (*La totale!*) fra 1991.

Filmen fikk forholdsvis god mottakelse av kritikerne og ble en stor publikumssuksess, både i USA og mange andre land. Den ble tildelt tre Saturn Awards, blant annet for beste regi (James Cameron), og en Golden Globe (Jamie Lee Curtis).

Handling
--------

Agent Harry Tasker (Schwarzenegger) har skjult sin identitet for ektefellen. Etter 15 års samliv begynner kona å bli lei ekteskapet. Etterhvert får han en mistanke om at Helen (Jamie Lee Curtis) bedrar ham med Simon (Bill Paxton), og får noen karer til å kidnappe paret. Helen oppdager da at ektemannen er hemmelig agent om natten. Han arbeider for en skyggefull organisasjon med navnet "Omega Sector", som er involvert i jakten på fire atomstridshoder som har forsvunnet fra en tidligere Sovjet-republikk. Det viser seg at en terrororganisasjon har fått tak i våpnene, og da Harrys kone blir dratt inn i det dette tilspisses situasjonen ytterligere.

Om filmen
---------

### Anmelderne og publikum

Filmen ble forholdsvis godt mottatt av filmkritikerne og har fått 72% på Rotten Tomatoes og 63% på Metacritic. Aviser som *The Globe and Mail* og *The New York Times* var blant de aller mest begeistrede, men også aviser og publikasjoner som *TV Guide, Entertainment Weekly, Los Angeles Times* og Roger Ebert i *Chicago Sun-Times*, var blant de mest begeistrede. *Washington Post, USA Today, Variety* og *Time* var noe blandet, mens *The New Yorker* var mest negativ.

Filmen ble en stor publikumssuksess over store deler av verden. Den innbrakte 378,8 millioner dollar på verdensbasis og ble den tredje mest innbringende filmen i 1994. Den innbrakte 146 millioner dollar på amerikanske kinoer alene og ble den tredje mest innbringende filmen i USA i 1994, bare slått av *Forrest Gump* og *Løvenes Konge*.

### Priser og nominasjoner

Den ble tildelt tre Saturn Awards, beste regi (James Cameron), beste kvinnelige hovedrolle (Jamie Lee Curtis) og beste spesialeffekter (John Bruno). Curtis vant også en Golden Globe. Den ble også tildelt en ASCAP Award og en American Comedy Award (Curtis).

Den ble i tillegg nominert til en Oscar (visuelle effekter), fire Saturn Award, en Eddie fra American Cinema Editors, en Award of the Japanese Academy (beste fremmedspråklige film), en BAFTA (spesialeffekter), en C.A.S. Award, en Screen Actors Guild og fem MTV Movie Award.

### I Norge

*Dagbladets* anmedler gav den terningkast fire. *VGs* anmelder var mere negativ og gav den terningkast to.

Filmsiden CINERAMA gav den terningkast fem i 1999. Anmelderen skrev blant annet at: «*Masse god humor, utrolige action-scener, og spenning og høyt tempo hele veien. På enkelte måter minner den litt om James Bond, men har mye mer humor, og er ikke så politisk som JB kan være. En av de bedre action-filmene som er laget!*». DVDarkivet gav den 9 av 10 oppnåelige i 1999 og skrev følgende kommentar: «*Det er ikke mange filmer som kan matche True Lies i action-sjangeren, ihvertfall ikke når det gjelder action vellykket blandet med komedie. Filmen er aldri kjedelig*».

I rollene
---------

* Arnold Schwarzenegger – Harry Tasker
* Jamie Lee Curtis – Helen Tasker
* Eliza Dushku – Dana Tasker
* Tom Arnold – Albert "Gib" Gibson
* Grant Heslov – Faisil
* Tia Carrere – Juno Skinner
* Bill Paxton – Simon
* Art Malik – Salim Abu Aziz
* Charlton Heston – Spencer Trilby
* Marshall Manesh – Jamal Khaled
* James Allen – Colonel

Referanser
----------

1. ↑  «True Lies». *Rotten Tomatoes* **(engelsk)**. Besøkt 2. april 2017.
2. 1 2  Metacritic (2009)
3. ↑  Boxofficemojo
4. ↑  Boxofficemojo - 1994 DOMESTIC GROSSES
5. 1 2  IMDb awards
6. ↑  Dagbladet - film (1997)
7. ↑  VG - Arnold leker videre (14. oktober 1994)
8. ↑  «CINERAMA (1999)». Arkivert fra originalen 24. januar 2010. Besøkt 12. oktober 2009.
9. ↑  DVDarkivet (1999)

Eksterne lenker
---------------

* (en) *Sanne Løgner* på Internet Movie Database Rediger på Wikidata

* (no) *Sanne Løgner* hos Filmfront Rediger på Wikidata

* (no) *Sanne Løgner* på NRK TV Rediger på Wikidata

* (sv) *Sanne Løgner* i Svensk Filmdatabas Rediger på Wikidata

* (da) *Sanne Løgner* i Danmark Nationale Filminstitut Rediger på Wikidata

* (en) *Sanne Løgner* på AllMovie Rediger på Wikidata

* (fr) *Sanne Løgner* på Allociné Rediger på Wikidata

* (nl) *Sanne Løgner* på MovieMeter Rediger på Wikidata

* (en) *Sanne Løgner* på Turner Classic Movies Rediger på Wikidata

* (en) *Sanne Løgner* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |